KOMISSION ASETUS (ETY) N:o 3518/86, annettu 19 päivänä marraskuuta 1986, appelsiinimehun tuontiin sovellettavista erityisistä valvontatoimenpiteistä



Virallinen lehti nro L 325 , 20/11/1986 s. 0014 - 0016

Suomenk. erityispainos Alue 3 Nide 22 s. 0054

Ruotsink. erityispainos Alue 3 Nide 22 s. 0054



KOMISSION ASETUS (ETY) N:o 3518/86, annettu 19 päivänä marraskuuta 1986, appelsiinimehun tuontiin sovellettavista erityisistä valvontatoimenpiteistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1838/86(2), ja erityisesti sen 18 artiklan 2 kohdan, sekä katsoo, että appelsiinimehun kaupan pitämisen edellytyksiin vaikuttaa yhteisössä sovellettavia hintoja huomattavasti alhaisemmilla hinnoilla tuotteitaan tarjoavien kolmansien maiden kilpailu; tuotujen tuotteiden jatkuvaan hinnanlaskuun liittyy tuotujen tuotteiden määrän jatkuva kasvu, näissä olosuhteissa yhteisön markkinat ovat alttiina vakaville häiriöille, jotka voivat vaarantaa perustamissopimuksen 39 artiklan tavoitteet, olisi säädettävä toimenpiteistä, jotka mahdollistavat kolmansista maista lähtöisin olevan appelsiinimehun tuonnin tiukan valvonnan; tämän vuoksi olisi aiheellista, että kyseisen tuotteen vapaaseen liikkeeseen luovuttamisen edellytyksenä olisi todistuksen esittäminen ja vaatimus, että todistushakemukseen olisi liitettävä tiedot tuotavasta tuotteesta; näiden tietojen tarkkuus olisi varmistettava tuojien ja toimittajien välisistä sopimuksista, komission soveltamien täydentävien toimenpiteiden sallimiseksi markkinatilanteen niin vaatiessa olisi säädettävä tietystä määräajasta hakemuksen ja tuontitodistuksen varsinaisen antamisen välillä, ja olisi sovellettava tuonti- ja vientilupien ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 3 päivänä joulukuuta 1980 annetun komission asetuksen (ETY) N:o 3183/80(3), sellaisena kuin se on viimeksi muutettuna asetuksella (ETY) N:o 592/86(4), säännöksiä, ON ANTANUT TÄMÄN ASETUKSEN: 1 artikla Yleisen tullitariffin nimikkeeseen 20.07 kuuluvien appelsiinimehujen vapaaseen liikkeeseen luovuttaminen yhteisössä edellyttää tuontitodistuksen esittämistä, jonka jäsenvaltiot antavat jokaiselle sitä hakevalle riippumatta tämän toimipaikan sijainnista yhteisössä. Tämä lupa on voimassa koko yhteisössä. 2 artikla 1. Tuontitodistuksen antaminen edellyttää kahden ecun vakuuden antamista 100 nettokilogrammaa kohti. Vakuus menetetään kokonaan tai osittain, jos todistuksen voimassaoloaikana säädettyjen määrien vapaaseen liikkeeseen luovutusta ei toteuteta tai toteutetaan ainoastaan osittain. 2. Asetuksen (ETY) N:o 3183/80 säännöksiä sovelletaan, jollei tämän asetuksen erityisistä säännöksistä muuta johdu. 3. Tuontitodistukset ovat voimassa kolme kuukautta niiden antopäivästä. 3 artikla 1. Tuontitodistushakemuksessa on oltava - seuraavat merkinnät: i) tuotteen väkevyysaste ilmaistuna Brixin asteikolla liitteen luokituksen mukaisesti; ii) tuotteen hinta niin kuin se on ilmoitettu sopimuksessa; iii) säilöntätapa; iv) pakkausmuoto. Nämä merkinnät on ilmoitettava kahtena kappaleena asiakirjalla, jonka malli on esitetty liitteessä, - tuojan ja toimittajan välinen sopimus. 2. Toimivaltaiset viranomaiset merkitsevät sopimukseen määrän, jolle tuontitodistus on annettu. Tämä merkintä vahvistetaan toimivaltaisen viranomaisen leimalla. 4 artikla 1. Todistushakemuksessa ja itse tuontitodistuksessa on oltava 14 kohdassa merkintä tuotteen alkuperämaasta. Tuontitodistus on voimassa ainoastaan niiden tuotteiden osalta, jotka ovat peräisin 14 kohdassa ilmoitetuista maista. 2. Tuontitodistukset annetaan hakemuksen jättämistä seuraavana viidentenä työpäivänä, ellei tänä aikana ole toteutettu erityistoimenpiteitä. 5 artikla 1. Jäsenvaltioiden on ilmoitettava komissiolle - appelsiinimehun määrä, jolle todistuksia on haettu, - alkuperämaa eriteltynä yhteisen tullitariffin nimikkeistön mukaisesti. Tämä ilmoittaminen tehdään seuraavien jaksojen mukaisesti: - joka keskiviikko maanantaina ja tiistaina jätettyjen hakemusten osalta, - joka perjantai keskiviikkona ja torstaina jätettyjen hakemusten osalta, - joka maanantai edellisen viikon perjantaina jätettyjen hakemusten osalta. Jos yhtään tuontitodistushakemusta ei ole jätetty yhden ensimmäisessä alakohdassa tarkoitetun jakson aikana, kyseisen jäsenvaltion on ilmoitettava siitä komissiolle edellä ilmoitettuina päivinä lähetetyllä teleksillä. 2. Jäsenvaltioiden on toimitettava komissiolle 3 artiklan 1 kohdan ensimmäisessä luetelmakohdassa säädetyt alkuperäiset asiakirjat. 6 artikla Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä marraskuuta 1986. Komission puolesta Frans ANDRIESSEN Varapuheenjohtaja (1) EYVL N:o L 49, 27.2.1986, s. 1 (2) EYVL N:o L 159, 14.6.1986, s. 1 (3) EYVL N:o L 338, 13.12.1980, s. 1 (4) EYVL N:o L 58, 1.3.1986, s. 4 LIITE edellä 3 artiklan 1 kohdassa säädettyjen tietojen ilmoittamisesta >KAAVION ALKU> Tuote: APPELSIINIMEHU Alkuperämaa: ... Kokonaismäärä (tonneina): ... MääräYhteisen tullitariffin alanimikeKuivaainepitoisuus (1)Säilöntämenetelmä (2)Pakkaustapa (3)Sopimuksessa mainittu hinta (4)(1) Tuotavan määrän luokittelu yhteen tai useampaan seuraavaan ryhmään: - vähemmän kuin 11° Brixin asteikolla, - vähintään 11° mutta vähemmän kuin 22° Brixin asteikolla, - vähintään 22° mutta vähemmän kuin 33° Brixin asteikolla, - vähintään 33° mutta vähemmän kuin 44° Brixin asteikolla, - vähintään 44° mutta vähemmän kuin 55° Brixin asteikolla, - vähintään 55° Brixin asteikolla. (2) Jäädyttäminen, sterilointi tai muu (ilmoitettava). (3) Yksittäisen pakkauksen koko (ilmoitettava kokonaismäärä pakkaustavan mukaan) tai määrä irtotavarana. (4) Ostoedellytysten mukaisesti ilmoitettava cif-, fob- tai muu hinta.>KAAVION LOOPU>